open-index/open-wikipedia-markdown huggingface dataset:
Nordvestnytt

***Nordvestnytt*** var en lokalavis som utkom en gang i uken på Smøla i Møre og Romsdal. Avisens dekningsområde var kommunene Smøla og Aure. Avisen gikk konkurs i 2019.

Ansvarlig redaktør var Ivar Torset.

## Opplag
Bekreftede netto opplagstall fra Norsk Opplagskontroll og Landslaget for Lokalaviser.
*2004: 2&nbsp;063
*2005: 2&nbsp;000
*2006: 1&nbsp;970
*2007: 1&nbsp;911
*2008: 1&nbsp;806
*2009: 1&nbsp;707
*2010: 1&nbsp;576
*2011: 1&nbsp;605
*2012: 1&nbsp;573
*2013: 1&nbsp;581
*2014: 1&nbsp;768
*2015: 1&nbsp;524
*2016: 1&nbsp;556
*2017: 1&nbsp;386

## Referanser


## Eksterne lenker
* Nordvestnytt
OPP

***OPP*** er ei lokalavis som utkommer tirsdag og torsdag i Oppdal i Trøndelag. Avisa er et resultat av fusjonen mellom OPP og Opdalingen 1. januar 2021. Opdalingen kom ut med sin første utgave i 1934, OPP kom ut første gang 19. desember 2002. Dekningsområdet for «nye» OPP er Oppdal kommune og Rennebu kommune. Avisen er en del av Polaris Media.  OPP driver nettstedet opp.no og nærradioen Radio E6. 

I 2003 vant OPP gull i konkurransen årets avisside, mens avisa de to neste årene fikk bronse. Avisa fikk den regionale utmerkelsen «Beste lokalavis» i 2004. Avisa fikk hederlig omtale i konkurransen Årets lokalavis i 2016 og 2020/2021, en årlig aviskonkurranse som arrangeres av Landslaget for lokalaviser.

OPP ble fra 2002-2020 utgitt av Mediehuset OPP. Mediehuset OPP har også gitt ut bøker. I 2004 kom «40 turer i Oppdal», av Jon Strand og i 2007 kom nyutgivelsen av ordboka *Oppdaling*, av Ingeborg Donali.

Ansvarlig redaktør for OPP er Per Roar Bekken.

## Opplag
Bekreftede netto opplagstall fra Norsk Opplagskontroll og Landslaget for Lokalaviser.
*2004: 2&nbsp;019
*2005: 2&nbsp;100
*2006: 2&nbsp;203
*2007: 2&nbsp;329
*2008: 2&nbsp;329
*2009: 2&nbsp;327
*2010: 2&nbsp;336
*2011: 2&nbsp;337
*2012: 2&nbsp;287
*2013: 2&nbsp;308
*2014: 2&nbsp;366
*2015: 2&nbsp;342
*2016: 2&nbsp;300
*2017: 2&nbsp;272

## Referanser


## Eksterne lenker
* OPP
Sirdølen

***Sirdølen*** var en lokalavis som utkom 15 ganger i året på Tonstad i Vest-Agder. Avisas dekningsområde var Sirdal kommune og «dalstroka innafor».

Sirdølen hadde kontorer på Tonstad i Sirdal, og ble drevet av ansvarlig redaktør Oddvar Tjomlid. Avisen ble lagt ned som papiravis fra årsskiftet 2011/2012, og hadde på dette tidspunktet  abonnenter. Nettavisutgaven ble lagt ned 21. mai 2014.

## Referanser
Stangeavisa

***Stangeavisa*** er en lokalavis som utkommer en gang i uka i Stange i Innlandet. Avisas dekningsområde er Stange kommune.

Ansvarlig redaktør er Lars Kristian Seierstad. Han er også eneaksjonær i utgiverselskapet, Info Innlandet AS. Avisen ble etablert i 2004.

## Opplag
Bekreftede netto opplagstall fra Norsk Opplagskontroll og Landslaget for Lokalaviser.
*2005: 1&nbsp;253
*2006: 1&nbsp;463
*2007: 2&nbsp;007
*2008: 2&nbsp;516
*2009: 2&nbsp;788
*2010: 2&nbsp;820
*2011: 2&nbsp;692
*2012: 2&nbsp;752
*2013: 2&nbsp;632
*2014: 2&nbsp;651
*2015: 2&nbsp;569
*2016: 2&nbsp;577
*2017: 2&nbsp;670

## Referanser


## Eksterne lenker
* 
*
Koreansk

**Koreansk** er et agglutinerende språk som snakkes av vel 78 millioner mennesker. Det er offisielt språk i Korea (Nord-Korea og Sør-Korea), men også minoriteter i Kina, Japan og USA snakker språket – se koreaner. 

Det koreanske skriftspråket, hangul (i Sør-Korea) eller chos&#335;n'g&#365;l, (i Nord-Korea) er alfabetisk og fonetisk. I Sør-Korea brukes det noen steder også kinesiske skrifttegn, hanja.

## Slektskap
Koreansk er i den koreanske språkfamilien, sammen med jeju og yukjin som vanligvis har blitt regnet som dialekter av koreansk, men som på grunn av sine merkverdige forskjeller fra koreansk kan og ofte blir regnet som sine egne språk. I tillegg er den sannsynligvis i slekt med utdødde språk som baekje og goguryeo. Koreansk har ofte blitt ansett å være et medlem i den kontroversielle altaiske språkfamilie, men dens slektskap med andre språkfamilier har aldri blitt sikkert demonstrert.

## Grammatikk
Koreansk klassifiseres som et SOV-språk, der subjektet innleder en setning, etterfulgt av objektet, og så av verbet.

## Skriftsystem
*Hovedartikkel: [[Hangul]]*
Koreansk ble opprinnelig skrevet med kinesiske tegn, kalt for hanja. Nå skriver man en unik alfabetisk skrift hangul innført av Kong Sejong i 1443. I Sør-Korea skrives navn på hangul, men en supplerer ofte med hanja. I Nord-Korea bruker man bare hangul. Ved translittering av koreansk brukes flere ulike system. I Nord-Korea brukes offisielt McCune-Reischauersystemet. I 2000 gikk Sør-Korea over til offisiell bruk av en revidert romanisering. I tillegg finnes Yale-romaniseringen som i hovedsak benyttes av lingvister.

## Det koreanske alfabetet
Det koreanske alfabetet består av 14 konsonanter og 10 vokaler:

**Konsonanter**   
* ㄱ – G, K
* ㅋ – K
* ㄷ – D
* ㅌ – T
* ㅂ– B
* ㅍ – P
* ㅈ – J
* ㅊ – CH
* ㅅ – S
* ㅎ – H
* ㅁ – M
* ㄴ – N
* ㅇ – NG
* ㄹ – R, L

**Vokaler**
* ㅏ– A
* ㅓ– EO
* ㅗ – O
* ㅜ – U
* ㅡ – EU
* ㅣ– I,YI
* ㅑ– YA
* ㅕ– YEO
* ㅛ – YO
* ㅠ – YU

## Se også
* Koreanske dialekter
* Koreanske språk

## Referanser


## Eksterne lenker
* 
* Korean - UCLA Language Materials Project, University of California Los Angeles (UCLA).
* The National Institute of The Korean Language (koreansk)
Polar Interesseorganisasjon

**Polar Interesseorganisasjon (Polar)** er en ungdomsorganisasjon med fokus på kreativ databruk. Organisasjonen stammer fra datatreffet Player's Party, PolarBears og Datarussen'2000. Organisasjonen har sete i Vestfold og er arrangør for datatreffet PolarParty. Organisasjonen har rundt 1000 medlemmer. Polar er også knyttet til Hyperion, paraplyorganisasjon for datatreff, rollespill, brettspill, mediainteressen og mye mer. Målet til organisasjonen er å spre kunnskap og engasjere flest mulig av ungdommen i fylket (og ellers i landet).

## Historikk
I 1997 arrangerte en gruppe ungdommer datatreffene Player's Party'97 og Player's Party'97 The Aftershock. Noen av de sentrale bak disse gikk videre til å gå på skole i Tønsberg, og slo sammen arrangørgruppen med gruppen PolarBears og en skoleklasse, med navnet Datarussen'2000 i oktober 1998. Det første arrangementet i felles regi var Polar Party'98, og det skulle følge 7 andre datatreff i samme lokaler i Tønsberg.

Etter mai 2000 var det derimot veldig stille på arrangørfronten, til tross for flere opplivningsforsøk. Grunnene til at dette ikke var så stor suksess var i hovedsak problemer med de aktuelle lokalene.

I 2002 ble det blåst frisk luft inn i arrangørgjengen da flere personer tok til, og Polar Party 9: isbjørnen våkner ble arrangert i Stokkehallen, Stokke kommune. 

I 2003 ble Polar Interesseorganisasjon formelt stiftet og registrert i Enhetsregisteret. Polar ble medlem av Hyperion samme år, og deltok på Stiftelsestinget til Hyperion.

I 2015 ble Polar Party flyttet til Slagenhallen i Tønsberg.

## Polar Party
**Polar Party** er et dataparty som arrangeres i høstferien i Vestfold. Polar Party er Vestfolds største og eldste gjenlevende dataparty. 

Polar Party har blitt arrangert opp til flere ganger i året siden 1997. I 1997 ble det arrangert to parties, begge i Sandefjord. Fra 1998 til 2000 ble det arrangert 8 parties, alle i Tønsberg. Deretter ble arrangementet flyttet til Stokkehallen i Stokke, hvor det ble arrangert årlig frem til 2014. Året etter ble Slagenhallen i Tønsberg tatt i bruk som nytt lokale og det har vært arrangert her siden.

Polar Party blir arrangert av den frivillige og demokratiske ungdomsorganisasjonen Polar Interesseorganisasjon.

For å få partyet til å gå rundt sysselsettes rundt 100 frivillige personer, herav rundt 15 arrangører. Salen fylles med flere hundre LAN-deltagere og besøkende.

Som dataparty skiller Polar Party seg fra andre dataarrangementer i at det tilbys et mye større spekter av underholdning. Polar Party har et arkadeområde for avslapping og gaming for besøkende, en scene hvor det holdes både konserter, konkurranser og annen underholdning, casting- og livestudio, auditorium med forelesninger og en kantine med godt utvalg av egenprodusert mat.

## Se også
* Liste over store norske datatreff

## Eksterne lenker
*
Kakuro

**Kakuro** (japansk *カックロ*) er et slags tallkryssord der man skal plassere siffer inne i et rutemønster. Det er opprinnelig en amerikansk oppfinnelse fra 1960-tallet, men på 1980-tallet tok det av i Japan, der det nå deler plassen med sudoku som det mest populære tallspillet.

Spillet går ut på at man skal legge sammen tallene mellom 1 og 9 slik at de utgjør tallet som er gitt som «stikkord». Det er ikke tillatt å gjenta et tall innenfor en blokk; største mulig tall er dermed 45 fordelt på ni ruter. Det er mulig å løse kakuro uten å gjette, ettersom visse tall kun er mulige å oppnå gjennom unike kombinasjoner. For eksempel kan 3 på to ruter kun være 1 + 2, mens 23 på tre ruter kun kan være 6 + 8 + 9. Det finnes totalt 29 slike unike kombinasjoner i spillet (fire for to ruter, fire for tre ruter og så videre til og med åtte ruter, og en for ni ruter; de to høyeste og de to laveste tallene som kan settes inn på det gjeldende antall ruter vil alltid være unike). Ved å sammenholde unike kombinasjoner der slike tall møtes kan man eliminere muligheter, og dermed finne frem til rett tall i rett rute. I tillegg kan man utelukke tall fra blokker med to ruter der «stikkordet» er et partall, ettersom tall ikke kan gjentas. 

I november 2005 begynte kakurooppgaver å dukke opp i norske aviser. Også norske nettsteder har i desember 2005 lagt ut tall-spillet. Per januar 2006 finnes det flere bøker og hefter med kakuro. Aftenposten trykker en kakuro-oppgave i søndagsavisen, sammen med to sudoku-oppgaver.

## Navnet
Navnet **kakuro** er en sammentrekning av det japanske ordet for «å legge sammen» (**kasan**) og den japanske stavemåten av ordet «kryss» (**kurosu**).

## Annet

Et spill som minner om kakuro og sudoku er sumdoku. Som med kakuro er det ikke oppgitt tall i rutene. Men det er markert områder (fra 1 til 5 ruter) innenfor 3×3 ruter (som i sudoku) som skal ha en bestemt sum, og ut fra det dette skal man plassere de nødvendige tallene.
Tormod Knutsen

**Tormod Kåre Knutsen** (født 7. januar 1932 i Eidsvoll, død 23. februar 2021) var en norsk kombinertløper med olympisk gull i OL 1964 i Innsbruck.

Allerede som 16-åring ble Tormod Knutsen tatt ut til hovedlandsrennet, og to år senere ble han norgesmester i hopp for junior. Fra sesongen 1954/1955 begynte han å satse på kombinertsporten.

Han deltok i OL tre ganger, med stadig større suksess. I Cortina 1956 ble det sjetteplass, og i Squaw Valley 1960 rykket han opp til sølvplass, bare slått av tyskeren Georg Thoma.

Foran sesongen 1961/1962 ble den tidligere OL-vinneren Sverre Stenersen ansatt som trener, med en annen kombinertmester Gunder Gundersen, som lagleder. Denne satsingen resulterte i OL-gull i Innsbruck. I 1960 ble han tildelt Holmenkollmedaljen.

Tormod Knutsen ble norgesmester i kombinert i 1959, 1960, 1963 og 1964.

## Referanser


## Eksterne lenker
* Tormod Knutsen - Store norske leksikon 
*
Firmicutes

* Bacilli
* Clostridia
* Mollicutes

**Firmicutes** er en undergruppe av hovedsakelig Gram-positive bakterier. Mollicutes (også kjent som mycoplasma) mangler cellevegg fullstendig, og reagerer derfor ikke på Gram-farging, men mangler fremdeles den andre membranen man finner hos Gram-negative bakterier.

Mange Firmicutes produserer endosporer som tåler uttørking og ekstreme forhold svært godt. De finnes i mange forskjellige omgivelser, og omfatter flere vanlige patogener. Familien Heliobacterium produserer energi gjennom fotosyntese.

Gruppen blir vanligvis inndelt i Clostridia som er anaerobe, Bacilli som er obligate eller fakultativ, og Mollicutes.

Vanlige slekter under Firmicutes omfatter:

**Bacilli, [[Orden (biologi)|orden]] [[Bacillales]]**
* *[[Bacillus]]*
* *[[Listeria]]*
* *[[Stafylokokker|Staphylococcus]]*
**Bacilli, orden [[Lactobacillales]]**
* *[[Enterococcus]]*
* *[[Lactobacillus]]*
* *[[Lactococcus]]*
* *[[Leuconostoc]]*
* *[[Streptococcus]]*
**[[Clostridia]]**
* *[[Acetobacterium]]*
* *[[Clostridium]]*
* *[[Eubacterium]]*
* *[[Heliobacterium]]*
* *[[Heliospirillum]]*
* *[[Sporomusa]]*
**[[Mollicutes]]**
* *[[Mycoplasma]]*
* *[[Spiroplasma]]*
* *[[Ureaplasma]]*
* *[[Erysipelothrix]]*
## Eksterne lenker
*
Othmar Schneider

**Othmar Schneider** (1928–2012) var en østerriksk alpinist. Han vant gull i slalåm under Vinter-OL 1952 i Oslo foran Stein Eriksen og Guttorm Berge. I tillegg tok han sølv i utfor, bare slått av italieneren Zeno Colò. Han deltok også under Vinter-OL 1956 i Cortina d’Ampezzo, der han kom på 12.-plass i slalåm.

## Referanser


## Eksterne lenker
*
Royalsjakk

**Royalsjakk** er en variant av sjakk.  Det spilles som regel med fire spillere på ett brett, der to og to spiller på lag.

Brettspillet er utviklet i samarbeid med Simen Agdestein. Første turnering ble arrangert på Norges Toppidrettsgymnas i Bærum i november 2005.

## Regler

Royalsjakk er et lagspill som spilles enklest med to eller fire personer. De to brikkesettene som står ved siden av hverandre er på lag. (gul+rød og blå+grønn). Hver armé gjør ett trekk av gangen i rekkefølge som med klokken. Et lag gjør dermed to trekk etter hverandre. Til gjengjeld er forsvarsressursene tilsvarende store, da en armé fort kan komme sin alliansepartner til unnsetning i en presset situasjon.

Brikkenes utgangsposisjon er nesten som i vanlig sjakk, bortsett fra at annenhver bonde med start fra venstre er skjøvet ett skritt fram, og at kongen skal stå til høyre for dronningen.

Spillets mål er å slå en av motstanderens konger. En tilsynelatende tapt konge er likevel ikke helt ferdig om makkeren i påfølgende trekk kan komme til unnsetning på noe vis. Spillet er også tapt om man overser at kongen står i slag og kongen plutselig blir slått. Det er ikke nødvendig å flytte kongen sin selv om den står i slag.

Bortsett fra visse særregler for bøndene, beveger brikkene seg som i vanlig sjakk. Bøndene kan gå som normalt, men de bøndene som allerede står et felt fram kan ikke gå to ut i starten.

Hvis en bonde passerer midtlinja, er det spesielle regler. Bonden kan da byttes ut med en av spillerens egne brikker som allerede er slått.

En passant er et spesielt sjakktrekk. I Royal Sjakk kan dette utføres dersom bonden som står bakerst helt til høyre i den armeen som grenser til en av motstanderens armeer, beveger seg to skritt fram. Denne kan da slås av motstanderens bonde til venstre, som om første bonde bare beveget seg ett skritt. Én passant-slaget må, som i vanlig sjakk, utføres ved første mulighet.

En annen spesiell regel er at det er lov å slå sin makkers brikker. Det kan gjøre utviklingen i starten raskere, eller det kan skape farlige kombinasjoner.

## Eksterne lenker

* Artikkel i VG om turneringen
* Artikkel i Aftenposten
XVIII luftbårne korps

**XVIII luftbårne korps** (**XVIII Airborne Corps**) er et korps i den amerikanske hæren med hovedkvarter ved Fort Bragg i Nord-Carolina. Korpset utgjør hærens reaksjonsstyrke og betår av omkring 88&nbsp;000 soldater i fire divisjoner.

## Underliggende forband og avdelinger
*3. infanteridivisjon
*10. bergdivisjon
*82. luftbårne divisjon
*101. luftbårne divisjon
*XVIII luftbårne korpsartilleri
*2. panserkavaleriregiment
*18. flybrigade
*20. ingeniørbrigade
*525. etterretningsbrigade
**ytterligere mindre avdelinger*

I tillegg kommer flere divisjoner som i fredstid tilhører Nasjonalgarden.

## Historie
Korpset ble opprettet under navnet II&nbsp;Armored Corps (II&nbsp;panserkorps) i Camp Polk i Louisiana 17. januar 1942. Betegnelsen ble endret til XVIII&nbsp;Corps 9. oktober 1943 og deretter Airborne Corps 25. august 1944 som et ledd i forberedelsene til Arnhem-operasjonen. Korpset har siden deltatt i flere operasjoner:

*Operasjon Power Pack &ndash; Den dominikanske republikk 1965
*Operasjon Urgent Fury &ndash; Grenada 1983
*Operasjon Just Cause &ndash; Panama 1989
*Operasjon Desert Shield &ndash; Saudi-Arabia 1990&ndash;1991
*Operasjon Desert Storm &ndash; Saudi-Arabia, Kuwait og Irak 1991
*Operasjon Enduring Freedom &ndash; Afghanistan 2002&ndash;

## Referanser


## Eksterne lenker
* 
* Fakta fra Global Security
Bjørn Olaf Bratz

**Bjørn Olaf Bratz** (født 18. september 1960 i Oslo) er en norsk tidligere ishockeyspiller. 

Han ble seriemester og cupmester med Furuset, klubben der han startet som junior, og spilte også for det norske landslaget.

## Referanser


## Eksterne lenker
*
Braga

**Braga** er en bykommune på Costa Verde (*Den grønne kysten*) nordvest i Portugal, og er hovedstad i provinsen Braga. Byen har en befolkning på om lag 170&nbsp;000 innbyggere og regnes som Portugals tredje største by, etter Lisboa og Porto.

Fotballklubben SC Braga kommer fra byen. 

De viktigste næringene i byen er kunstruksjon, metallurgi og mekanikk, software-utvikling og webdesign. Dataindustrien er i sterk vekst i Braga.  

## Freguesier
Kommunen er delt inn i 37 freguesier (sogn):

## Referanser




## Eksterne lenker
* 
* Informasjon om Braga
* Kart over Braga
* Braga portal 
* Bilder fra Braga
Rabat

**Rabat** er hovedstaden i Marokko, og ligger ved elva Bou Regregs utløp. Byen er kjent blant annet for praktfulle hager og en rik og lang forhistorie. Det er er den tredje største byen i Marokko med rundt  innbyggere. I Rabat og områdene rundt byen bor det cirka 1,2 millioner mennesker. Rabat er også hovedstad for Rabat-Salé-Zemmour-Zaer-regionen.

Byen ble oppført på UNESCOs liste over verdens kultur- og naturarvsteder i 2012.

## Historie
Rabat har en forholdsvis moderne historie sammenlignet med den svært gamle nabobyen Salé. Den var den berbiske lederen og Almohadenes første kalif Abd al-Mu'min som grunnla byen som en ribat (kloster, festning) for å bruke den til angrep på Andalucía og å få kontroll over rivaler i Maghreb. Den fikk senere navnet ribat al-Fath (seierfestningen), som er grunnlaget for dagens navn.

Abd al-Mu'mins sønnesønn, almohadenes tredje kalif, Yaqub al-Mansur gjorde Rabat til hovedstad i sitt rike. Han bygget Rabats bymurer, en kasbah og begynte byggingen av det som var ment å bli verdens største moské. Ved hans død stoppet imidlertid byggingen opp; ruinene og Hassan-tårnet (minaret) står igjen i dag.

## Utdanning
* ESSEC Business School

## Galleri
Bilder fra gamlebyen i Rabat.

Kasbah des Oudaias 1.jpg
Kasbah des Oudaias P1060264.JPG
Bab Oudaïa porte de la Kasbah des Oudaias P1060309.JPG
Enceinte de la Kasbah des Oudaias P1060315.JPG
Kasbah des Oudaias P1060348.JPG
Kasbah des Oudaias P1060340.JPG
Kasbah des Oudaias 2 3424894714 661903a15c o.jpg
Rabat Entree jardin Oudaias.jpg|
Rabat Kasbah Oudayas (2).jpg
Porte dans la Kasbah des Oudaïas 87457013 0a7790cf98 o.jpg


## Vennskapsbyer
*  Betlehem, Palestina
*  Tunis, Tunisia
*  Honolulu, USA
*  Stockholm, Sverige
*  Bursa, Tyrkia
*  Athen, Hellas
*  Istanbul, Tyrkia
*  Madrid, Spania
*  Sevilla, Spania

## Referanser


## Eksterne lenker
* 
* Steder i Rabat
* Rabat: Historie
* Turistportal
* Rabat Portal
*  Lexicorient
* Rabat foto
* Rabat Post(avis)
Skvadron

En **skvadron** er en militær avdeling i krigsflåter og flyvåpen.

En flyskvadron består vanligvis av 12&ndash;24 luftfartøyer, og kan være inndelt i to eller flere vinger. Noen flyvåpen benytter betegnelsen *skvadron* også for bakkeavdelinger.

I Sjøforsvaret brukes skvadron fortsatt hos Marinens jegervåpen samt om korvettene, minerydderne (MR) og ubåtene (UVB). Tidligere ble det også brukt både i forbindelse med administrativ landorganisasjon og om fartøysgrupper som bestod av identiske eller tilnærmet like fartøystyper. Dette var en *type organzation* i motsetning til *task force*, *task group* og *task unit* som normalt er en ad&nbsp;hoc-formasjon og som organiseres for å løse spesifikke oppdrag. Unntak fra dette er Norwegian Task Group (NorTG). Eksempler på tidligere administrative skvadroner er: 1 og 2 UVB skv hhv på Haakonsvern (HOS) ved Bergen og på Olavsvern (OOS) ved Tromsø, Kystvaktskvadron Sør (på HOS) og Kystvaktskvadron Nord på Sjøforsvarets Kystvaktstasjon (SKYS), Sortland. Eksempler på tidligere fartøysskvadroner er 21 MTB skv, 22 MTB skv, 23 MTB skv, 24 MTB skv og 26 MTB skv. Alle hadde hjemmebase på HOS, unntatt 22 skv som hadde OOS som base fra 1979 til 2003.

## Se også
* Eskadron
Representativt demokrati

Et **representativt demokrati**, også kalt *indirekte demokrati*, er et demokrati der folket velger representanter til å styre for seg. De ulike politiske grupperinger kjemper i åpne frie valg om å vinne legitimiteten til å styre politikken innenfor et gitt territorium i en gitt periode. 

Dette er den tradisjonelle vestlige formen og den mest utbredte formen for demokrati. Norge er et representativt demokrati, det samme gjelder de fleste land i Europa. Oldtidens Athen brukte direkte demokrati der folk selv stemmer direkte over lovforslag.

## Representasjon og makt
Representantene velges av folket, f.eks. til en lovgivende forsamling, og representantene gis mandat til å vedta lover, utnevne andre representanter, og å velge styreformann, statsminister eller president. Politiske fylkespartier og mange frivillige organisassjoner velger representanter til landsmøter eller generalforsamlinger.

I vestlige demokratier består normalt den lovgivende forsamlingen av folkevalgte representanter, mens dommere, og overhus ikke nødvendigvis er folkevalgt.
Tenkeren Edmund Burke hevdet at representantene var valgt til å arbeide for sine velgere ved å tenke og styre, ikke bare å representere politiske standpunkter: *Din representant skydler deg, ikke bare arbeidet sitt, men sin dømmekraft; og han bedrar, i stedet for å tjene, dersom han ofrer den for din mening.* 

Representasjon gjør det enklere for politikere å engasjere seg på heltid med politikk, og kan bidra til å gjøre politikere mer profesjonelle og bedre informert. Samtidig blir politikken mer segmentert, og mange politikere "oppfattes som sosial-, kultur-, utenrikspolitiker osv." 

## Se også
* Direkte demokrati
* Oligarkiets jernlov

## Referanser
Eskadre

En **eskadre** (fra fransk *escadre*, av latin *quadratum* «firkant») er en selvstendig opererende avdeling av (større) krigsskip under én sjef (eskadresjef).

En eskadre består normalt av flere skvadroner.

Det danske Søværnet er organisert i 1., 2. og 3. Eskadre.

## Referanser
Skandinavisk (sjakkåpning)

**Skandinavisk** er en sjakkåpning som defineres ved åpningstrekkene 1.e4 d5 (diagram 1). Åpningen ble nevnt allerede av Lucena i 1497. Åpningen ble analysert av flere skandinaviske mestere, inkludert svensken Colljin. Åpningen har også blitt spilt av den tyske mester Jacques Mieses og senere av David Bronstein, Nona Gaprindashvili og Ian Rogers. I 1995 ble Skandinavisk noe overraskende spilt av Viswanathan Anand i verdensmesterskapet mot Garri Kasparov. Anand oppnådde en utmerket stilling, men spilte feil og tapte. Blant norske stormestere som av og til spiller skandinavisk, kan man nevne Einar Gausel.

## Ideer
Skandinavisk er ikke en spesielt populær åpning. Etter 1.e4 d5 er hvits naturligste og absolutt vanligste trekk 2.exd5. Svart kan da slå igjen med 2...Dxd5, men dette utvikler dronningen svært tidlig og den blir straks jaget med 3.Sc3. Svart pleier da å spille 3...Da5 (Karpov-Larsen 1979), 3...Dd8 eller det mer moderne 3...Dd6.
### Varianter med 2. ... Sf6

I stedet for å ta igjen bonden med en gang kan svart spille 2...Sf6, som planlegger gjenerobring av bonden med springeren. Etter 
*3.c4 c6 
**4.dxc6 Sxc6 (diagram 2) har svart utmerket kompensasjon for bonden, med to springere utviklet og et fint sentrumsfelt på d4 som hvit aldri får kontrollert med en bonde lenger. 

Vanligere enn 4.dxc6 er derfor 
*4.d4 og etter 4...cxd5 er man over i en variant av Caro-Kann som vanligvis oppstår etter 1.e4 c6 2.d4 d5 3.exd5 cxd5 4.c4 Sf6. 

Også mulig er 3.Lb5+. Dette kan føre til komplisert spill, f.eks 3...Ld7 4.Lc4 Lg4 (4...b5!? er også mulig) 5.f3 Lf5 6.Sc3 Sbd7 7.De2 Sb6 8.Lb3 Dd7 9.d6!. Svart får ikke gjenerobret bonden, men oppnår gjerne noe kompensasjon for den.

Imidlertid er det vanligste trekket 3.d4 (diagram 3) som ikke har ambisjoner om å holde på bonden, men satser på rask og naturlig utvikling. Hvis svart fortsatt ønsker å spille gambit kan 3...Lg4!? (Portugisisk gambit) spilles.
Spillmagasinet

**Spillmagasinet**, eller **SPMG**, er et bloggmagasin for videospill utgitt av Mediehuset Nettavisen og Blogg.no. Tidligere har det vært et norsk nettmagasin publisert av Mediehuset Nettavisen. Spillmagasinet ble første gang utgitt 17. januar 2004, da under navnet Spillsonen.

## TV-sendinger
De fikk også et eget program på TV 2 (og TV 2 Zebra) som gikk fra 18. september 2004 til 13. juni 2006. TV-programmet gikk på lørdager og ble ledet av Thomas Strzelecki, Frode Haugen og Cathrine Riis Lilleaas.

## Referanser


## Eksterne lenker
* Spillmagasinet
Innocens VI

**Innocens VI** (født 1282 eller 1295, død 12. september 1362 i Avignon) ble født som *Étienne Aubert*, var pave i Avignon fra 18. desember 1352 til sin død.

## Liv og virke
### Bakgrunn
Han vokste opp i landsbyen Les Monts i Limoges (i dag del av kommunen Beyssac, i departementet Corrèze). Etter at han hadde undervist i sivil rett i Toulouse ble han utnevnt til biskop i Noyon og deretter i Clermont.

I 1342 ble han utnevnt til kardinal, med *[[Santi Giovanni e Paolo (Roma)|Santi Giovanni e Paolo]]* som tittelkirke.

### Pave
Da pave Klemens VI døde, ble Aubert valgt til pave 18. desember 1352 etter at hver enkelt av kardinalene hadde bundet seg til en politisk linje dersom han skulle bli valgt. Aubert tok navnet Innocens VI – og en av hans første embetshandlinger var å erklære pakten mellom kardinalene som ulovlig og dermed ugyldig.

Den politikken Innocens IV deretter fulgte skiller seg fordelaktig ut fra politikken de andre Avignon-pavene hadde ført. Han fikk gjennomført en rekke nødvendige reformer i administreringen av kirkens affærer. Sammen med kardinal Albornoz og den romerske politikeren Cola di Rienzi arbeidet han for å gjenopprette orden i Roma. I 1355 ble Karl IV (1346–78) kronet i Roma med Innocens' tillatelse etter at Karl hadde sverget på at han skulle forlate byen samme dag som kroningsseremonien var gjennomført.

Det var i stor grad takket være Innocens VIs innsats at traktaten i Brétigny (1360) mellom Frankrike og England kom i stand. I hans pontifikat tilbød den bysantinske keiseren Johannes V Palaiologus (1341–47, 1354–76, 1379–90, 1390–91) å legge den greske kirken under bispestolen i Roma mot at Innocens VI skulle støtte ham i stridighetene med Johannes VI Kantakouzenos (1347–54). Innocens måtte imidlertid takke nei til keiserens tilbud fordi han måtte bruke alle sine ressurser på hjemlige problemer.

Det meste av rikdommene som ble bygget opp av pavene Johannes XXII og Benedikt XII var gått tapt gjennom det ekstravagante pontifikatet til Klemens VI. Innocens VI reduserte utgiftene og kunstverk ble solgt i stedet for at nye ble bestilt. Pontifikatet hans ble dominert av krigen i Italia og gjenoppbyggingen av Avignon etter pesten. Begge deler gjorde dype innhogg i skattkistene hans. I 1357 klagde han over fattigdom.

Innocens VI var en liberal, ordets mann, og dersom man ser bort fra harde tiltak mot “små brødre”-grupper  (fraticelli – som mente at rikdom ikke var noe kirken skulle etterstrebe) har hans pontifikat et godt rykte for rettferdighet og barmhjertighet. Han døde 12. september 1362, og hans etterfølger ble Urban V (1362–70). Hans gravsted finnes på carthusianer-klosteret i Villeneuve-les-Avignon.

## Eksterne lenker
* The Cardinals of the Holy Roman Church
Babettes gjestebud

***Babettes gjestebud*** er en langnovelle skrevet av Karen Blixen. Novellen ble første gang publisert i 1950, i magasinet *[[Ladies’ Home Journal]]*. Handlinga i novellen er lagt til Norge. *Babettes gjestebud* ble filmatisert i 1987, med Gabriel Axel som regissør.

## Handling
Babettes gjestebud er lagt til en historisk sammenheng, i dette tilfelle begynnelsen av 1870-årene. Fortellingen utspiller seg i en nordnorsk bygd, hvor en fransk kvinne har søkt tilflukt etter oppstanden i Paris i Pariskommunen.

Kvinnen heter Babette og fortellingen handler om hennes skjebne og om lokalmiljøet. Babette har tidligere vært en høyt skattet gourmetkokk, men i det lille samfunnet kjenner ingen hennes historie og hun forsørger seg som husholderske for et par eldre søstre. Etter en årrekke skjer det mirakuløse at hun vinner  francs på en gammel lotteriseddel. Samtidig med dette nærmer 100-års-minnedagen for den avdøde prosten seg. Babette bestemmer seg for å tilrettelegge en utsøkt middag på minnedagen, som hun håper vil inngi gjestene respekt.

Men middagsgjestene er hovedsakelig nordnorske bønder som hverken har tradisjon eller religiøs aksept for kulinariske utfoldelser. Etter en andaktsfull start som nærmest har karakter av en symbolsk nattverd, åpner de kulinariske nytelsene for en ny form for aksept og innbyrdes innsikt. Tidligere uvennskap løses opp; forståelse, lykke og forløsning brer seg i kraft av de himmelske kulinariske nytelsene.

## Fotnoter


## Referanser


## Eksterne lenker
*  Omtale av novellen
Bernhard Ernst von Bülow

**Bernhard Ernst von Bülow** (født 2. august 1815 i Cismar i hertugdømmet Holstein, i det nåværende Grömitz; Schleswig-Holstein, død 20. oktober 1879 i Frankfurt am Main) var en dansk og tysk embetsmann og politiker. Han var statssekretær, og dermed leder av utenriksdepartementet til Det tyske keiserriket. 
## Liv og virke

### Bakgrunn
Bülow ble født i Holsten som sønn av den danske embedsmannen Adolf von Bülow, og tilhørte en kjent mecklenburgsk adelsslekt. Han studerte jus ved universitetene i Berlin, Göttingen og Kiel.

### Karriere
Bülow begynte sin karrière i dansk tjeneste, først ved det tyske kanselli i København (kanselliet for Slesvig, Holsten og Lauenburg), og senere i den diplomatiske tjenesten.

I 1842 ble han legasjonsråd, og i 1847 dansk *[[chargé d'affaires]]* til hansastedene, hvor hans omgang omgang i borgerskapet førte til at han ble kjent med den rike Louise Victorine Rücker, og som han giftet seg med i 1848.

Da opprøret brøt ut i hertugdømmene ved Elben i 1848, forlot han den danske tjenesten. Han tilbød sine tjenester til den midlertidige regjering i Kiel, men ble der avvist.

I 1849 gikk han på nytt i dansk tjeneste, ble utnevnt til geheimekammerherre og i 1850 sendt til forbundsdagen i Frankfurt am Main for å representere hertugdømmene Slesvig og Holsten. Her kom han i kontakt med Otto von Bismarck, som beundret hans behandling av problemene knyttet til spørsmålet om Slesvig-Holsten. Det radikale Ejder-danskepartiet i Slesvig-Holsten mislikte han imidlertid sterkt, og da dette partiet kom til makten i 1862 ble han kalt tilbake fra Frankfurt.

Han gikk deretter i storhertugen av Mecklenburg-Strelitz' tjeneste, og ble hertugdømmets regjeringssjef. I 1867 ble han fullmektig for de to hertugdømmene Mecklenburg i Det nordtyske forbunds forbundsråd, hvor han utmerket seg med sitt vellykkede forsvar av hertugdømmenes middelalderlige konstitusjon, mot liberale angrep.

### I prøyssisk tjeneste
Bismarck overbeviste om å gå i Preussens tjeneste, og i 1873 ble han utnevnt til prøyssisk utenriksstatssekretær. Frem til sin død var han kanslerens mest lojale medarbeider. I 1875 ble han prøyssisk fullmektig i Forbundsrådet. I 1877 ble han utnevnt til tysk utenrikssekretær (utenriksminister), og i 1878 var han sammen med Bismarck og fyrst Chlodwig zu Hohenlohe-Schillingsfürst prøyssisk fullmektig ved kongressen i Berlin.

Han døde i 1879 i Frankfurt. Av hans seks sønner ble den eldste, Bernhard Heinrich Karl, senere tysk utenriksminister og rikskansler.

## Referanser


## Eksterne lenker
* Wikikilden: Allgemeine Deutsche Biographie om Bernhard Ernst von Bülow.
* Bernhard Ernst von Bülow Dansk biografisk leksikon, på Prosjekt Runeberg.
Hu Shi

**Hu Shi**  (forenklet kinesisk: 胡适, tradisjonell kinesisk: 胡適, pinyin: *Hú Shì*, Wade-Giles: *Hu Shih*, også kjent som  *Shìzh&#299;*, født 17. desember 1891 i Shanghai i Kina, død 24. februar 1962 i Nangang på Taiwan) var en kinesisk filosof og essayist.

I januar 1904 ble hans ekteskap med Jiang Dongxiu arrangert. Hun var en analfabet med snørte føtter, ett år eldre enn ham selv. Bryllupet fant sted i desember 1917. 

Hu Shi fikk sin grunnutdannelse i Jixi i Anhui og i Shanghai. Han ble kåret til nasjonal mønsterstudent og den 16. august 1910 ble han sendt til USA for studier ved Cornell University og senere Columbia University. Der ble han kjent med professor John Dewey som gjorte et dypt inntrykk på ham, og han ble for resten av livet en forkjemper for pragmatisk evolusjonær forandring. Han tok doktorgrad i filosofi i 1917 og vendte hjem for å undervise ved Pekinguniversitetet. Der begynte han å skrive for tidsskriftet *[[La Jeunesse|Ny Ungdom]]*, og vokste i innflytelse. Han ble en av de ledende intellektuelle i 4. mai-bevegelsen og senere Ny Kultur-bevegelsen. Etterhvert sluttet han å skrive for *Ny Ungdom* og utgav på 1920-tallet en rekke politiske tidsskrifter og aviser sammen med sine venner. Han gjorde meget for å fremme litteratur på kinesisk dagligtale (*baihua*) slik at ikke den klassiske kinesiske litterære stil (*wenyan*) skulle være så dominerende. Han var medlem av det litterære selskap Nymåneselskapet.

Han var Republikken Kinas ambassadør til USA (1938–1942), kansler for Pekinguniversitetet (1946–1948) og senere (fra 1958) president for Academia Sinica i Taiwan, der han forble til sin død i Nangang, 71 år gammel.

## Referanser


## Litteratur
* Martina Eglauer: *Wissenschaft als Chance. Das Wissenschaftsverständnis des chinesischen Philosophen Hu Shi (1891-1962) unter dem Einfluss von [[John Dewey]]s (1859-1952) Pragmatismus*. Steiner, Stuttgart 2001. (= Münchener ostasiatische Studien; 79.) ISBN 3-515-07850-9
* Jerome B. Grieder: *Hu Shih and the Chinese Renaissance*. Harvard University Press, Cambridge/MA. 1999
Sukhoj

**Sukhoj** (*Сухой*) er en russisk flyfabrikant etablert av Pavel Sukhoj i 1939. Det består av Sukhoj Designbyrå som ligger i Moskva, Novosibirsk flyproduksjonsforening (NFPF), Kоmsоmolsk-nа-Аmurе flyproduksjonsforening (KnAFPF) og Irkutsk luftfart. Sukhoj har hovedsete i Moskva.

I dag brukes Su-27, Su-30, Su-24, Su-25, Su-24M og Su-33 i Russlands luftforsvar og marinen. Sukhojs militærfly har blitt solgt til India, Kina, Polen, Tsjekkia, Slovakia, Ungarn, Tyskland, Syria, Algerie, Nord-Korea, Vietnam, Afghanistan, Jemen, Egypt, Libya, Iran, Angola, Etiopia og Peru. Totalt har mer enn 2000 Sukhoj-fly blitt solgt til utlandet. Sukhoj er også en av de største produsentene av luftakrobatikkfly.

## Fly som har blitt serieprodusert

(NATO-kallenavn i *kursiv*)

*Su-2 &ndash; lett bombefly
*Su-7  *Fitter* &ndash; jagerbomber
*Su-9  *Fishpot* &ndash; avskjæringsfly
*Su-11 *Fishpot* &ndash; avskjæringsfly
*Su-12 &ndash; observasjonsfly
*Su-15 *Flagon* &ndash; avskjæringsfly
*Su-17 *Fitter* &ndash; jagerbomber
*Su-20 *Fitter* &ndash; jagerbomber
*Su-22 *Fitter* &ndash; jagerbomber
*Su-24 *Fencer* &ndash; bombefly
*Su-25 *Frogfoot* &ndash; angrepsfly 
*Su-26 sivilt luftakrobatikkfly

*Su-27 *Flanker-A/B*
*Su-29 sivilt luftakrobatikkfly
*Su-30 *Flanker-C*
*Su-31 sivilt luftakrobatikkfly
*Su-33 *Naval Flanker (Flanker-D)*
*Su-34 Platypus (*Fullback*)
*Su-35 *Flanker-E*
*Su-37 *Super Flanker (Flanker-F)*
*Su-39 *Frogfoot* &ndash; angrepsfly
*Su-57 Jagerfly
*Sukhoj-Gulfstream S-21 supersonisk privatjetfly
*Su-80, kommersielt multirolle transport-/passasjerfly 
*Sukhoj Superjet 100

## Prototyper og eksperimentelle fly

*Su-1 &ndash; jagerfly
*Su-3 &ndash; jagerfly
*Su-5 &ndash; turbopropangrepsfly
*Su-6 &ndash; angrepsfly
*Su-7 &ndash; jagerfly
*Su-8 &ndash; angrepsfly
*Su-9 &ndash; angrepsfly
*S-47 *Berkut* &ndash; angrepsfly
*T-4 &ndash; supersonisk bombefly
## Eksterne lenker
*
Mustafar

**Mustafar** er en vulkansk planet i Star Wars-universet. Den ble vist i Star Wars Episode III: Sithene tar hevn, og var den siste hjemverdenen til separatistkonføderasjonen.

## Geografi
Planeten er dekket av hundrevis av vulkaner, som er i konstant utbrudd. Selv om leveforholdene var vanskelige der, hadde det utviklet seg livsformer, kjent som mustafarianere, som bodde i de kjøligere områdene på planeten. De var delt inn i to underarter: De lange og slanke  nord-mustafarierne og de kortere, hardførere syd-mustafarianerne.

## Historie
 
### Konføderasjonens verden
Planeten ble brukt til gruvevirksomhet av separatistene, som også hadde sitt siste hovedkvarter der.  Teknounionen fattet interesse for den mineralrike planeten og ansatte mustafarierne til å utvinne disse mineralene. De fikk beskyttelse mot den voldsomme varmen takket være Teknounionens teknologi. De innfødte hadde liten interesse i utenomverdens politikk, og var glade for å få arbeid på hjemverdenen deres.

Ettersom planeten var under kontroll av Teknounionen, var Mustafar medlem av Konføderasjonen, men ble stort sett urørt av Klonekrigen. Etter hvert som krigen fortsatte fikk grev Dooku og separatistene bygd en festning der, som skulle bli brukt hvis krigen mot Den galaktiske republikken ikke gikk bra. 
Blant annet Teknounionen og Handelsføderasjonen betalte for den dyre festningen som var designet for å stå imot ethvert angrep. Mustafars terreng og miljø gjorde det vanskelig nok til en gang og nå bunkeren, og den var designet så selv om fienden klarte å passere terrenget, ville de være maktesløse i å nå festningen. Den var også beskyttet av skjoldteknologi hele veien langs lavaelvene og de indre kamrene var klimakontrollerte.     

### Lavaduellen
Mustafar ble åstedet for den endelige duellen mellom jedimesteren Obi-Wan Kenobi og hans tidligere padawan Anakin Skywalker. I duellen kjempet de over de veldige lavaelvene, og satte seg selv i fare for å bli brent i hjel. Obi-Wan innså snart at det ikke var håp om å få Anakin til å vende fra den mørke siden, og at han måtte drepe vennen. På grunn av alt hatet og arrogansen Anakin bar på klarte han ikke å stå imot Obi-Wans angrep og han falt ut i lavaen, hvor han ble sterkt forbrent, han mistet deler av kroppen sin, bortsett fra den mekaniske armen, som ble sterkt skadet. Håret hans ble brent bort og fjeset hans ble stygt forbrent, også lungene ble sterkt skadet. Men hatet hans vokste seg bare større, og han nektet å ta imot hjelp fra jedimesteren, som ikke hadde annet valg enn og la ham ligge igjen for å dø.  

### Expanded Universe
En flyktning fra klonekrigen, Gizor Delso, som hatet Det galaktiske imperiet, planla å starte en ny klonekrig. Han satte i gang droidefabrikken som skulle produsere en ny droidehær. Han fikk tak i arkitekttegningene til en ny, overlegen kampdroide, men planene ble stoppet da Darth Vaders egen legion ødela fabrikken og drepte Gizor.

## Eksterne lenker
* StarWarsGuiden 
* StarWars.com Databank
Revisor

**Revisor** er en betegnelse på en person som utfører revisjon. I dagligtale tenker man som regel på en som går over regnskap og ser til at en bedrift har fulgt lover og regler for avleggelse av årsregnskapet. Revisoren kontrollerer også at innholdet i årsregnskapet er pålitelig slik at brukeren av regnskapet ikke tar feil beslutninger på grunnlag av tallene.

For å kunne revidere regnskap for revisjonspliktige må revisor enten være *registrert revisor* eller *statsautorisert revisor*. Forskjellen på disse ligger i utdannelsen der den registrerte revisor har 3-årig høgskoleutdannelse (universitetsgrad i revisjon) mens den statsautoriserte revisor i tillegg har *Master i regnskap og revisjon (tidligere HRS)*. I tillegg til utdannelse ved høgskole er det krav om minst 3 års relevant praksis.

Revisor kreves  for de  som er underlagt virksomhet knyttet til finanstilynet og/eller regnskaplov/aksjelov  med revisjonsplikt, Særlige  virksomet innenfor FOU og overnatting/servering kan også ha revisjonsplikt.

For å være oppdragsansvarlig revisor ved revisjon av børsnoterte selskap kreves det av Oslo Børs sine «Løpende forpliktelser for børsnoterte selskaper» statsautorisert revisor. Dette er den eneste forskjellen i autorisasjonen mellom registrert og statsautorisert revisor. I offentlig sektor brukes revisorer også til forvaltningsrevisjon.

Et revisjonsselskap skal bidra til at kapitalmarked, eiere, offentlige myndigheter og kreditorer har tillit til selskapet, og sikre at eierne mest mulig objektivt vet hva selskapet er verdt. Fordi revisor har nær kontakt med selskapers ledelse, regnes de ofte som å ha særlig tilgang til å gi ledelsen råd. På grunn av nære kundeforhold til store bedrifter, har mange revisjonsselskaper ekspandert til å drive med annen rådgivning enn tradisjonell revisjon. Derfor har mange tradisjonelle revisjonsselskaper utviklet seg til å bli generelle konsulentselskaper som også jobber med juridisk og økonomisk rådgivning, teknologi og strategi. Dette har i enkelte tilfeller ført til interessekonflikter hvor revisjonsselskap har hatt økonomisk egeninteresse å ikke gi korrekt revisjon av selskap de selger konsulenttjenester til.

## Store internasjonale revisjonsselskap
* PricewaterhouseCoopers
* Ernst & Young
* KPMG 
* Deloitte
* Arthur Andersen (nedlagt 2002)

## Referanser


## Litteratur
* Trygve Gulbrandsen *Revisorene* kapittel 18 i *[[Profesjonshistorier]]* Pax 2014 ISBN 9788253037523
* Øystein Kock Johansen *Verdien av tillit — Revisjonens historie* Kagge 2015 ISBN 9788248914358

## Eksterne lenker
* Utdanning.no sin yrkesbeskrivelse av revisor
* Utdanning til revisor
* Kravene til godkjenning som registrert/statsautorisert revisor
Octavian

**Octavian** kan vise til:

* Augustus, romersk keiser, født Gaius Octavius
* Octavian (navn), et mannsnavn
Sophie Gustafson

**Sophie Gustafson** (født 1973) er en profesjonell svensk golfspiller på Ladies European Tour (LET) og LPGA-touren. 

Hun ble profesjonell i 1992. I tre sesonger spilte hun på svenske Telia Tour i tillegg til at hun mottok enkelte sponsorinvitasjoner til turneringer på LET. I 1995 fikk hun full spillerett på LET, og fikk i sin første fulle sesong to topp-ti-plasseringer på tretten starter. Året etter kom den første seieren da hun vant Ladies Swiss Open. 

Den første seieren på LPGA-touren kom i 2000, da hun vant Chick-fil-A Charity Championship. Senere samme år vant hun Women's British Open, som anerkjennes som seier på begge tourene, og som major-turnering på LET. 

Gustafson har deltatt i samtlige Solheim Cup etter debuten i 1998. Av 31 matcher har hun vunnet 13, delt (spilt uavgjort) 5, og tapt 13, og tatt 15½ poeng.

## Meritter

### Seire på LPGA-touren
* 2009: CVS/pharmacy LPGA Challenge
* 2003: Samsung World Championship
* 2001: Subaru Memorial of Naples
* 2000: Chick-fil-A Charity Championship, Weetabix Women's British Open

### Seire på Ladies European Tour
* 2010: AIB Ladies Irish Open
* 2007: De Vere Ladies Scottish Open
* 2006: Siemens Austrian Ladies Open
* 2003: Ladies Irish Open, HP Open, BT Ladies Open
* 2002: Biarritz Ladies Classic
* 2001: AAMI Womens Australian Open 
* 2000: Ladies Italian Open, Waterford Crystal Irish Open, Weetabix Women's British Open
* 1998: Donegal Irish Ladies' Open, Marrakech Palmeraie Open
* 1996: Deesse Ladies' Swiss Open

### Øvrige seire
* 1997: Thailand Open (Ladies Asian Tour)
* 1998: Praia d'El Rey European Cup (lag),  Telia Ladies Finale (Telia Tour)
* 1999: Praia d'El Rey European Cup (lag)
* 2000: TSN Ladies World Cup Golf (lag)
* 2003: World Matchplay
* 2010: European Ladies Golf Cup (lagturnering, med Anna Nordqvist)
* 2011: Communitat Valenciana European Ladies Golf Cup (lagturnering, med Anna Nordqvist)

### Utmerkelser
* LET Order of Merit: 2000, 2003, 2007, 2009
* Årets spiller på LET: 1998, 2000, 2003

## Deltakelse i lagturneringer
* Solheim Cup: 1998, 2000, 2002, 2003, 2005, 2007, 2009

## Eksterne lenker
* 
*
Atreyu

**Atreyu** er et amerikansk metalcore/emocore-band fra Orange County, California.

Bandet het først «Retribution» men endret det til Atreyu da de fant ut at et annet band hadde samme navn. Atreyu er en figur i Michael Endes bok *[[Den uendelige historie]]* fra 1979. 

## Diskografi
* 1998 – *[[Visions]]* (EP)
* 2001 – *[[Fractures in the Facade of Your Porcelain Beauty]]* (EP)
* 2002 – *[[Suicide Notes and Butterfly Kisses]]*
* 2004 – *[[The Curse]]* 
* 2006 – *[[A Death Grip on Yesterday]]*
* 2007 – *[[Lead Sails Paper Anchor]]*
* 2007 – *[[The Best of Atreyu]]*
* 2009 – *[[Congregation of The Damned]]*
## Medlemmer
;Nåværende
* Alex Varkatzas – vokal
* Dan Jacobs – gitar
* Travis Miguel – gitar
* Marc McKnight – bassgitar
* Brandon Saller – trommer

;Tidligere medlemmer
* Chris Thomson – bassgitar (2001–2003)
* Kyle Stanley — bassgitar (1998–2001)
* Brian O'Donnell — bassgitar

## Eksterne lenker
* 
* 
*
Revisjon

**Revisjon** (fra latin: *ettersyn* eller *gjensyn*) eller **regnskapskontroll**, er en uavhengig granskning og undersøkelse om økonomisk informasjon og forhold. Revisjon kan utføres av medarbeidere som ikke er autoriserte revisorer, men det er alltid en autorisert revisor som undertegner revisjonsberetningen . Det vil si at personen har ansvaret for å kontrollere at medarbeiderne har gjort en god og tilstrekkelig jobb. 

## Norge
I Norge finnes det to forskjellige autoriserte revisortitler. Det er *registrert revisor* og *statsautorisert revisor* . For å bli registrert revisor trenger man en bachelor i revisjon med karakter C på 4 nasjonale revisjonseksamener samt 3 praksisår. For å bli statsautorisert revisor trenger man en master i regnskap og revisjon (MRR, tidligere HRS) med karakter C på samtlige fag samt 3 praksisår .

Revisjon består i at noen tar et nytt blikk på noe som allerede eksisterer . Hensikten med revisjon er å se om informasjonen som revideres er korrekt i forhold til et sett av kriterier .

Ordet revisjon kommer fra latin og betyr «ettersyn» eller «gjensyn» . Ordet kan ha flere betydninger. I økonomisk sammenheng er revisjon en gjennomgang av regnskap . Både utarbeidelsen, informasjonen og rutinene rundt regnskapet er gjenstand for revisjon. I offentlig sektor omfatter revisjonsbegrepet også forvaltningsrevisjon, hvilket innebærer en gjennomgang av også andre forhold ved en virksomhets resultater .

En virksomhet har gjerne en internrevisjon. Arbeidsdelingen mellom en ekstern revisor og internrevisjon er da gjerne slik at internrevisjonen fokuserer på operasjonell revisjon, mens en ekstern revisor fokuserer på finansiell revisjon .

## Referanser


## Litteratur
* Øystein Kock Johansen *Verdien av tillit — Revisjonens historie* Kagge 2015 ISBN 9788248914358
Phon

**Phon** er en måleenhet for *hørenivå* innen psykoakustikken. En Phon er en enhet av samme størrelse som en desibel (dB). Som med dB tilsvarer en økning på 3 Phon en dobling av lydstyrken, mens en økning på 10 Phon tilsvarer at lydstyrken øker ti ganger (som dB-skalaen er Phon-skalaen logaritmisk). 

Med Phon-målet forsøker en å kvantifisere hvor sterk enhver sinusformig lyd subjektivt vil oppfattes av et menneske. Definisjonen på en Phon fremkommer ved å sammenligne en hvilken som helst kjent ren tone med en 1000 Hz tone med et nivå som oppfattes like sterkt. Phon-verdien finnes et antall dB over høreterskelen (dvs. grensen for hvor svak lyd et menneske med normal hørsel kan høre) ved 1000 Hz. 0 Phone er altså på grensen til det hørbare. Normering til generell bruk fremkommer ved å ta et gjennomsnitt av målinger for mange mennesker.

## Phone, dB og Sone
Phon-skalaen er for en stor del erstattet med dB-skalaer med forskjellige veiekurver. I støyregelverket fastsettes de fleste tillatte og anbefalte grenseverdier i dBA (dvs. en A-veiet dB-skala, med størst vekt på de frekvensene mennesker hører best). Det finnes ingen enkel formel for å konvertere mellom Phon og dBA, men 40 og 60 Phon tilsvarer henholdsvis ca. 29,2 og 35,8 dBA.

En annen måleenhet i psykoakustikken er Sone. 1 Sone tilsvarer 40 Phon, og en økning på 10 Phone tilsvarer en dobling av Sone-verdien. 50 Phone tilsvarer 2 Sone, 60 Phon tilsvarer 4 Sone osv.

Phon-skalaen er normert i ISO 226:2003. Den er, som desibel, ikke en SI-enhet.

## Kilder
*Correlation between sones und phons − calculator. Conversion of sone to phon and the problem with dB and dBA  Domain of Psychoacoustics; http://www.sengpielaudio.com/calculatorSonephon.htm
Høyere revisorstudium

**Høyere revisorstudium** er en betegnelse på et studium som fører frem til tittelen statsautorisert revisor, forutsatt at alle kriterier fastsatt av Kredittilsynet er oppfylt. Fra høsten 2005 tilbys studiet som masterstudium (master i regnskap og revisjon) ved Norges Handelshøyskole i Bergen og Handelshøyskolen BI i Sandvika.

## Eksterne lenker
* Kravene til godkjenning som registrert/statsautorisert revisor
* Høyere revisorstudium ved BI
* Høyere revisorstudium ved NHH